 Proza - : - Tragedia familiei Gojan - 3 de mihai nedelcu : - Tragedia familiei Gojan - 3 de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) > Cu tata ... (Proza) > sedinta... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Aventurile... (Proza) > Tragedia... (Proza) > Tragedia... (Proza) > Povestea... (Proza) > Ora de... (Proza) > Schita... (Proza) > Tragedia... (Proza) > Catre... (Proza) > Tragedia... (Proza) > Tragedia... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13997614 index.html' > Vizionari: 2176 > Tragedia familiei Gojan - 3 proza [ ] partea a treia - - - - - - - - - - - - - - - - - - - - - - - - - de mihai nedelcu [pieijdi ] 2012-01-05 | | Cainele familiei Gojan, un St. Bernand de patru ani si 64 de kilograme isi incepuse destul de prost ziua, dar nici cele mai intunecate previziuni ale unei rase, de altfel, recunoscuta pentru scepticismul sau, nu i se aratasera vreodata atat de ingrijoratoare precum actuala sa situatie. Pe fundalul sonor intretinut de amenintarile stapanei sale, dulaul isi derula in minte evenimentele acestei zile fatidice, nereusind sa distinga nici cel mai mic indiciu al vinovatiei sale. in zorii diminetii fusese trezit cu un papuc in cap, gest incalificabil, chiar daca papucul in cauza era perechea celui pe care il rosese riguros seara trecuta. Desi apreciase bunele intentii ale stapanei care-i oferea in acest fel un obiect de studiu pentru tot restul zilei, totusi metoda, fundamental lipsita de tact, il obliga sa se retraga, putin grabit dar calm, in bucatarie. Aici primi obisnuita galeata de boabe insipide si inodore, iar cand facu un apel discret pentru carnea de vita care se dezgheta pe masa, primi o noua lovitura in cap, de data aceasta cu o vulgara tigaie metalica, eficient manuita de cealalta stapana cu blana alba pe cap si miros ciudat. Prin urmare iesi in livada, dar nici aici nu avu parte de liniste din cauza celor trei pisici siameze din vecini care in lipsa de televizor isi mutasera cozile pe streasina casei si-l comentau de mama focului, in timp ce-si faceau toaleta, mai ceva ca pe Euforia TV. Nimic nu e mai de prost gust decat un cor de miorlaituri indignate, gata sa-ti semnaleze in tot cartierul fiecare tentativa de a ridica piciorul la gard, flori sau balansoarul stapanilor. Asa ca de la o vreme se hotari sa-si petreaca cea mai importanta activitate a existentei sale si anume siesta, tolanit pe covorasul de la intrarea in casa. Mirosurile de la bucatarie ii starneau o stare de abundenta salivare si melancolie... Tocmai atunci da peste el doamna Gojan, care in agitatia ei, ia hotararea absolut neinspirata, de a depasi obstacolul canin dintr-o singura saritura. instantaneu St. Bernard-ul crede ca stapana incearca printr-un gest, poate stangaci, dar oricum, de tandrete, sa-si ceara scuze pentru matinala lovitura de papuc, asa ca se ridica brusc si plin de entuziasm. Linistea cartierului Gruia este intrerupta de o bogata colectie de apelative culeasa din zona rurala Apahida - Gherla, judetul Cluj. La auzul unui: "ia labele de pe mine, nenorocitule!", doi tineri de pe strada se grabesc sa vina in ajutor, dar observand miscarile de wrestling de pe terasa vilei Gojan, isi zambesc unul altuia usurati: "Se joaca si ea cu catelul, no ce fain..." Neprimind nici un ajutor de la concitadinii sai, doamna recurge la o serie de ghionturi bine plasate in coastele animalului. Sa fi incercat sa-l imperecheze cu o capra si tot nu l-ar fi surprins mai tare. Cainele o priveste o secunda dezamagit, dar imediat ia hotararea de a sufoca violenta prin afectiune, asa ca aplica apasat pe fata doamnei Gojan cateva limbi bine umezite. Degeaba incearca femeia sa scape din neasteptatul iures de pupaturi frantuzesti. Chiar daca in ciuda recentei cure de slabire il depaseste in greutate cu vreo 5 kilograme bune, St. Bernard-ul are avantajul unei constitutii robuste si a unei conditii fizice net superioare. Prin urmare cainele si consiliera juridica a primariei orasului Cluj-Napoca au continuat sa se harjoneasca din rasputeri in fata casei pana cand, la auzul ragetelor sale, propria-i mama aparu in prag si ii intinse o mana salvatoare. Doamna Gojan o apuca cu disperarea unui om aflat in prag de inec si se ridica icnind, cu fata un curcubeu de culori, combinatie nefericita intre machiajul profesionist al unei femei de afaceri si spalatura proaspat administrata. S-au facut multe filme cu Batman, dar nici un regizor n-a avut pana acum curajul sa-i dea figurii lui Joker o infatisare atat de dramatica. Acum doamna intra grabita in casa si tranteste usa dupa ea, nu inainte de a-i striga patrupedului care, in prostia lui, gafaie cu limba scoasa de bucuria tavalelii: - S-a terminat cu tine, Hagi, de maine esti la hingheri, cane tampit! Aaaah! Nu pricepe nimic, pleaca de aici, sa nu te mai vad! Porc de cane! si uite asa a ramas Hagi singur pe terasa, cu falcile lasate si ochii umezi, plin de intrebari fara raspuns si cu un gust groaznic de amar in gura, probabil de la rimel. | index 'pageview'); 